CELEX: 62008TN0580
Language: sk
Date: 2008-12-24 00:00:00
Title: Vec T-580/08: Žaloba podaná 24. decembra 2008 – PJ Hungary/ÚHVT – Pepekillo (PEPEQUILLO)

21.2.2009   
            
            
               SK
            
            
               Úradný vestník Európskej únie
            
            
               C 44/66
            
         Žaloba podaná 24. decembra 2008 – PJ Hungary/ÚHVT – Pepekillo (PEPEQUILLO)
   (Vec T-580/08)
   (2009/C 44/112)
   Jazyk žaloby: španielčina
   Účastníci konania
   
      Žalobkyňa: PJ Hungary Szolgáltató kft (PJ Hungary kft) (Budapešť, Maďarská republika) (v zastúpení: M. Granado Carpenter a C. Gutiérrez Martínez, advokátky)
   
      Žalovaný: Úrad pre harmonizáciu vnútorného trhu (ochranné známky a vzory)
   
      Ďalší účastník konania pred odvolacím senátom: Pepekillo SL (Algeciras, Španielsko)
   Návrhy žalobkyne
   
               —
            
            
               zrušiť rozhodnutie prvého odvolacieho senátu Úradu pre harmonizáciu vnútorného trhu (ÚHVT) z 30. apríla 2008 (vec R-722/2007), ktorým bolo vyhovené návrhu na „restitutio in integrum“ podaného spoločnosťou PEPEKILLO SL,
            
         
               —
            
            
               zrušiť rozhodnutie prvého odvolacieho senátu Úradu pre harmonizáciu vnútorného trhu (ÚHVT) z 24. septembra 2008 (vec R-722/2007), ktorým bolo zrušené rozhodnutie námietkového oddelenia z 9. marca 2007 a zamietnutý zápis ochrannej známky Spoločenstva č. 3 546 471 „PEPEQUILLO“, so všetkými následkami v súlade s právom Spoločenstva, a
            
         
               —
            
            
               zaviazať žalovaného na náhradu trov, ktoré vznikli v tomto konaní, ako aj trov, ktoré vznikli počas správneho konania pred ÚHVT.
            
         Žalobné dôvody a hlavné tvrdenia
   
      Prihlasovateľ ochrannej známky Spoločenstva: Marta Sancho Lora, ktorá neskôr prihlášku previedla na spoločnosť PEPEKILLO SL.
   
      Prihlasovaná ochranná známka Spoločenstva: slovná ochranná známka „PEPEQUILLO“ (prihláška č. 3 546 471) pre výrobky tried 18 a 25 a služby triedy 35.
   
      Majiteľ ochrannej známky alebo označenia, ktoré je základom námietky: žalobkyňa, na ktorú spoločnosť„PEPE JEANS N.V.“ previedla svoje práva.
   
      Ochranná známka alebo označenie, ktoré je základom námietky: španielske slovné ochranné známky „PEPE“ a „PEPE JEANS“, španielske obrazové ochranné známky „PEPE JEANS LONDON“, španielske slovné ochranné známky „PEPE 2XL“, „PEPE F4“, „PEPE M99“, „PEPE F4“, „PEPE M3“, „PEPE M5“ a „PEPE F6“, španielske obrazové ochranné známky „PEPE JEANS LONDON“, „PEPE JEANS 73“, „PEPE JEANS PORTOBELLO“, „PEPE“ a španielske slovné ochranné známky „PEPE JEANS M2“, „PEPE BETTY“, „PEPE CLOTHING“ a „PEPECO“ pre výrobky tried 3, 9, 14, 18 a 25 a slovné a obrazové ochranné známky Spoločenstva „PEPE JEANS“ pre výrobky tried 3, 9, 14 a 18.
   
      Rozhodnutie námietkového oddelenia: vyhovenie námietke a zamietnutie prihlášky.
   
      Rozhodnutie odvolacieho senátu: prijatie žalobných dôvodov a vyhovenie odvolaniu.
   
      Dôvody žaloby: nesprávne uplatnenie článkov 78 a 8 ods. 1 písm. b) a ods. 5 nariadenia (ES) č. 40/94 o ochrannej známke Spoločenstva.